ગુજરાતમાં ભારતીય જનતા પાર્ટીનો મજબૂત પાયો નાખનાર કેશુભાઈ પટેલ અને શંકરસિંહ વાઘેલા જેવા વરિષ્ઠ નેતાઓને રાજકીય કુનેહપૂર્વક હાંસિયે ધકેલવામાં અને કેશુભાઈ પટેલના અનુગામી મુખ્યમંત્રી તરીકે સુરતના સજ્જન રાજપુરુષ કાશીરામ રાણાનો વાજબી સિનિયોરિટી મુજબનો હક ડુબાડવામાં અડવાણીનો ‘વીટો’ જ ચાલ્યો હતો અને મોદીના માથે ‘ગોધરાકાંડ’ની તલવાર ઝળૂંબતી હતી ત્યારે એમની ગાદી બચાવવાનું શ્રેય પણ લાલજીના જ ફાળે ગયું હતું.